याहु! मेसेन्जर
याहु! मेसेन्जर एक विज्ञापन समर्थित तत्काल सन्देश आदनप्रदान गर्ने वा सम्बन्धित सौजन्यविधि सेवा थियो जसलाई अमेरिकी बहुराष्ट्रिय इन्टरनेट निगम याहु!ले सञ्चालन गरेको थियो। याहु! मेसेन्जरको प्रयोगलाई नि: शुल्क रूपमा प्रदान गरिएको थियो र यसलाई याहु! खाता मार्फत
विभिन्न सञ्चालन प्रणालीमा अभिभारण गर्न पनि सकिन्थ्यो जसले याहु! मेल लगायतका अन्य विभिन्न याहुका सेवाहरूमा पनि पहुँच योग्य बनाएको थियो। याहु!को यस सेवाले इन्टरनेट सौजन्यविधिमा आवाज स्थानान्तरण, फाइल आदनप्रदान, वेबक्याम आयोजना, पाठ सन्देश सेवा, र वार्ता कक्ष जस्ता विभिन्न श्रेणीहरूमा सेवाहरूको प्रस्ताव गरेको थियो।

याहु! मेसेन्जरलाई पहिला याहु! वार्ताको रूपमा सार्वजनिक गरिएको थियो जो एक सार्वजनिक वार्ता कक्ष सेवा थियो। यसको वास्तविक सेवालाई याहु! पेजरको रूपमा ९ मार्च १९९८ मा सुरुवात गरिएको थियो र यसलाई सन् १९९९ मा, याहु! मेसेन्जरको रूपमा नाम बदलिएको थियो।  यसको वार्ता कक्ष सेवालाई सन् २०१२ मा बन्द गरिएको थियो।

आइसीक्यूले प्रस्ताव गरेको जस्तो तत्काल सन्देश सेवाहरूको अतिरिक्त, यसले ( माइक्रोसफ्ट विन्डोजमा ) विभिन्न प्रकारका सेवाहरू प्रस्ताव गरेको थियो। 

याहु! मेसेन्जरको नयाँ संस्करणलाई सन् २०१५ मा जारी गरिएको थियो। याहु! मेसेन्जरलाई १७ जुलाई २०१८ मा अनिश्चित कालका लागि बन्द गरिएको थियो र यसको अतिरिक्त याहु!ले केही समयको लागि यसको वैकल्पिक सेवा याहु! सँगैको प्रक्षेपण गरेको थियो जुन हाल निष्क्रिय अवस्थामा रहेको छ।

सन्दर्भ सामग्रीहरू

बाह्य कडीहरू 
 

निष्क्रिय सफ्टवेयर
ब्ल्याकबेरी सफ्टवेयर
मेसेन्जर
याहु!का तत्काल सन्देश सेवाहरू
एन्ड्रोइड (सञ्चालन प्रणाली) सफ्टवेयर
मेसेन्जर